එසේ නම් මේ සාදවලට තරුණයන් ඇදී එන්නේ ඇයි? ඒ හුදෙක් විනෝදය සඳහාමය. තරුණයා අලුත් අත්දැකීම් ලැබීමට කැමතිය. හැමදාමත් දකින සංගීත සංදර්ශනවලට, කාගේ හෝ උපන් දින සාදයකට, මංගල උත්සවයකට සහභාගී වී ඒවායේ ඩීජේ සංගීතයට නටනවාට වඩා වෙනස් අත්දැකීමක් ලබන්න තිබෙනවා නම් ඒවාට ඔවුන් ආකර්ශනය වෙන්නේ ඉබේටමය. ෆේස්බුක් සාද සංවිධානය කරන ව්‍යාපාරිකයෝ එය හොඳින්ම වටහා ගෙන ඇත. ඒ නිසා සංවිධායකයෝ පළමුව කරන ලද ෆෙස්බුක් සාදයේ තරුණ තරුණියන් මත්වී රඟන රැඟුම්, සාදය පැවැත්වෙන හෝටලයේ සුන්දර දර්ශන, නිදහස් බව රාත්‍රී කාලයන්හිදී ඒ හෝටල්වල වටපිටාව, අලෝකය පවතින ආකාරය ආදී දර්ශන වීඩියෝගත කර ඒවා මුහුණුපොත ඔස්සේ ප්‍රචාරය කරති. තරුණ තරුණියන් ඇදී එන්නේ ඒ ප්‍රචාරයන් වෙත ආකර්ෂණය වෙමිනි. ඇතැම් විට ඔවුන්ට මෙහිදී අත්දකින්නට සිදුවෙන මත්පෙති සංග්‍රහය ගැන කිසිවක් නොදන්නවා වන්නටද හැකිය. ඒ අත්දැකීම ඔවුන්ට ලැබෙන්න සාදයට සහභාගී වූ පසුවය. එය ද තරුණ තරුණියන් ආකර්ෂණය කරගන්නා කෙතෙක් ද යත් සාදයේදී තමන් ඉදිරියේ සීයක් මැරී වැටුණ ද එහි වරද මිය යන්නාට මිස සාදය සංවිධානය කරන්නා වෙත පැටවීමට මේ සාදවලට සම්බන්ධ වන කිසිදු තරුණයකු තරුණියක කැමැති වන්නේ නැත. වාද්දුවේදී පැවැති ෆේස්බුක් සාදයේදී සිව්දෙනකු මිය ගොස් තිබියදීත් ගල්කිස්සේ තවත් සාදයක් පසුගියදා පැවැත්වීමට හැකියාව ලැබුණේ ඒ නිසාය.
වාද්දුවේදී පැවැති ෆේස්බුක් සාදයේදී මියගිය සංඛ්‍යාව කොපමණද?
සිව්දෙනකු